૨૦૦૮થી ધ વેન્ડી વિલિયમ્સ શો નામના અતિ લોકપ્રિય કાર્યક્રમ દ્વારા અમેરિકામાં ઘરઘરમાં જાણીતી બનેલી અભિનેત્રી, લેખિકા અને ફેશન ડિઝાઈનર વેન્ડી વિલિયમ્સ બે મહિના અગાઉ અચાનક શોમાંથી ગાયબ થઈ ગઈ ત્યાર બાદ એવા સમાચાર તો આવ્યા કે થાઈરોઈડને લગતી એક બીમારી (જેમાં ડોળા પહોળા થઈ જાય) તથા ખભાના ફ્રેક્ચરને લીધે વેન્ડીએ રજા લેવી પડી હતી, પરંતુ આ ઉપરાંત એવી પણ ગુસપુસ ચાલી કે વેન્ડીના વર કેવિન હન્ટરે પરસ્ત્રી સાથે સંબંધ બાંધ્યો હોવાને લીધે ઘરમાં બહુ વાસણો ખખડયાં (કાચનાં વાસણો ફૂટયાં).